OpenLLM-France/wikimedia huggingface dataset:
# Lasa (argipena)

Lasa izenak hainbat adiera eduki ditzake:

## Toponimoak

* Lasa, Nafarroa Behereko udalerria.

## Abizenak

* Egoitz Lasa (1976-), Donostiako aktore gipuzkoarra.
* Oskar Lasa (1972-), Etxarri-Aranazko pilotari nafarra.
* Onintza Lasa (1972-), Tolosako politikari gipuzkoarra.
* Mikel Lasa Goikoetxea (1971-), Legorretako futbolari gipuzkoarra.
* Anuska Lasa, aktorea.
* Jon Iñaki Lasa (1963-), Gernikako idazle bizkaitarra.
* Amaia Lasa (1959-), Iruñeko aktore nafarra.
* Amaia Lasa (1948-), Getariako idazle gipuzkoarra.
* Miguel Maria Lasa (1947-), Oiartzungo txirrindulari gipuzkoarra.
* José Manuel Lasa (1939-), Oiartzungo txirrindulari gipuzkoarra.
* Mikel Lasa (1938-), Donostiako idazle gipuzkoarra.
* Esteban Lasa (1874-1959), Beasaingo apaiz gipuzkoarra.
* Iñaki Lasa (1938-2025), Legazpiko futbolaria.

## Gertakariak

* Lasa eta Zabalaren hilketa
# Tatakua

Tatakua (guaranieraz: tatakua eta gaztelaniaz: tatacuá) Paraguaiko landaguneetako labe tradizionala da. Harrizko oinarri trinko baten gainean eraikitzen den ganga-formako labe bat da, adreiluzko eta melazaz ondutako buztin gorrixkaz egina. Tatakua oso sustraituta dago Paraguaiko kulturan. Izan ere, Paraguaiko hainbat janari tipiko prestatzeko erabiltzen da, hala nola xipa, paraguaitar zopa eta chipa guasua, batez ere Aste Santuan.

## Etimologia

Tatakua guaranierazko terminoaren euskararako hitzez-hitzezko itzulpena su-zulo da. Berez, tatakua hitza tata eta kua hitzez osatuta dago, zeinean tata hitzak su esan nahi duen guaranieraz eta kua, berriz, zulo.

## Erreferentziak

* ↑ (Gaztelaniaz) Gómez Silgueira, Pedro. (2023-04-23). «Los secretos del tatakua» ABC Color (Noiz kontsultatua: 2025-03-08).
* ↑ (Gaztelaniaz) «Recetas de Semana Sanra al tatakua» ABC Color 2023-04-02 (Noiz kontsultatua: 2025-03-10).
* ↑ (Gaztelaniaz) «Karu Guasú, un gran almuerzo ante ayuno del Viernes Santo» Diario Hoy 2017-04-12 (Noiz kontsultatua: 2025-03-08).

## Kanpo estekak

* Datuak: Q123121630
# Bo Fanfang

Bo Fanfang (Yishui County, 1978ko otsailaren 10a) atleta da. Txinako Herri Errepublika ordezkatu zuen 2004ko Udako Olinpiar Jokoetan.

## Erreferentziak

* ↑ Bo Fanfang
* ↑ Fanfang BO

## Kanpo estekak

* Datuak: Q7161967
# Cai Jianming

Cai Jianming (1963ko abuztuaren 1a) atleta da. Txinako Herri Errepublika ordezkatu zuen 1988ko Udako Olinpiar Jokoetan.

## Erreferentziak

* ↑ Cai Jianming
* ↑ Jian-Ming CAI

## Kanpo estekak

* Datuak: Q32106144
# Cai Shangyan

Cai Shangyan (1962ko irailaren 25a) atleta da. Txinako Herri Errepublika ordezkatu zuen 1988ko Udako Olinpiar Jokoetan.

## Erreferentziak

* ↑ Cai Shangyan
* ↑ Shang-Yan CAI

## Kanpo estekak

* Datuak: Q19544016
# Cai Shu

Cai Shu (1962ko ekainaren 14a) atleta da. Txinako Herri Errepublika ordezkatu zuen 1984ko Udako Olinpiar Jokoetan.

## Erreferentziak

* ↑ Cai Shu
* ↑ Shu CAI

## Kanpo estekak

* Datuak: Q16194466
# Cai Tsungyi

Cai Tsungyi (1914ko martxoaren 12a) atleta zen. Txinako Herri Errepublika ordezkatu zuen 1936ko Udako Olinpiar Jokoetan.

## Erreferentziak

* ↑ Cai Zhengyi

## Kanpo estekak

* Datuak: Q44730483
# Rope (filma)

Rope (euskaraz Soka) 1948ko Alfred Hitchcock ingeles zinema zuzendariaren suspensezko filma bat da.
Filma denbora errealean filmatua dago, sekuentzia plano guztiak hartualdi bakarra diruditelarik.
Bestalde, filma honek Nietzsche alemaniar filosoforaren supergizaki eta gizaki arruntei buruzko idazlanen eragina du.

## Argumentua

Chicagoko unibertsitateko Brandon (John Dall) eta Phillip (Farley Granger) ikasle bikote buruargiak heuren fakultateko David Kentley (Dick Hogan) laguna heuren nagusitasuna erakusteko erailtzen dute, ikasleek heuren irakasle gogokoena den Rupert Cadell-en (James Stewart) teorien eragina izan dutelarik. Gorpua kutxa baten barnean ezkutatzen dute, gerora, kutxa hori egun horretako afarian mahai gisa erabiliko dutelarik. Afari horretara eraildakoaren aita (Sir Cedric Hardwicke) eta ama gonbidatzen dituzte (ama ez da joango, bai ordea izeba, Atwater andrea (Constance Collier), bai eta eraildako ikaslearen neskalaguna (Joan Chandler), Daviden lagunik onena, Kenneth (Douglas Dick), eta azkenik Rupert Cadell irakaslea. Bestalde, festara bi ikasleen etxeko mirabea ere (Edith Evanson) gonbidatuko dute. Afaria eta festa modu arruntean iragaten da, irakaslea gertatutakoaz jabetu eta gorpua topatu arte, bi ikasleek bere teoriak egi bilakatu eta David erailtzeko erabili duten bortizkeri basatiaz izututa gelditzen delarik.

## Aktoreak

* James Stewart: Rupert Cadell
* John Dall: Brandon Shaw
* Farley Granger: Phillip Morgan
* Cedric Hardwicke: Kentley jauna
* Constance Collier: Atwater andrea
* Douglas Dick: Kenneth Lawrence
* Edith Evanson: Wilson andrea
* Joan Chandler: Janet Walker
* Dick Hogan: David Kentley

## Iruditegia

* ilmaren eszena, James Stewart, John Dall eta Farley Granger.
* James Stewart.
* John Dall eta Farley Granger.
* Cedric Hardwicke.
* Constance Collier.
* Douglas Dick.
* Edith Evanson.
* Joan Chandler.

## Kanpo estekak

* Rope filmaren IMDBko fitxa irakurgai (Ingelesez)
* Datuak: Q109564
* Multimedia: Rope (film) / Q109564
# Hiroo Onoda

Hiroo Onoda (Japoniera: 小野田 寛郎, Onoda Hiroo, 1922ko martxoaren 19a - 2014ko urtarrilaren 16a) Bigarren Mundu Gerran Japoniako Armada Inperialean bigarren teniente gisa aritu zen soldadu japoniarra izan zen. Onodak Japoniako azken erresistenteetako bat, 1945ean gerra amaitu eta ia 29 urtez jarraitu zuen borrokan, Filipinako Lubang uhartean gerrilla-gerra burutuz 1974ra arte.
Hasiera batean, Onodak beste hiru soldadurekin eutsi zion: bat errenditu zen 1950ean, eta bi hil zituzten, bat 1954an eta beste bat 1972an. Gizonek ez zuten sinesten gerra amaitu zela adierazten zuten eskutitzak eta euren familien eskutitzak. Basa fruituekin, ehizatik eta lapurtutako arrozarekin bizirik atera ziren, eta noizean behin bertakoekin eta poliziarekin tiroketan parte hartzen zuten. Onodarekin harremanetan jarri zen Lubang-eko oihanean esploratzaile japoniar batek 1974an, baina hala ere uko egin zion amore emateari, bere komandante ohiak, Yoshimi Taniguchi majorak, agindua emateko Japoniatik irlara hegan egin zuen arte.
Onoda 1974ko martxoaren 10ean errenditu zen, eta heroi baten harrera jaso zuen Japoniara itzuli zenean. Urte hartan gehien saldutako autobiografia bat idatzi eta argitaratu zuen, eta geroago Brasilera joan zen bizitzera, abeltzain bihurtu zen. 1984an, Onoda Japoniara itzuli zen, eta 2014an hil zen 91 urte zituela.
* Datuak: Q295162
* Multimedia: Hiroo Onoda / Q295162
# Jordi Meeus

Jordi Meeus (Lommel, 1998ko uztailaren 1a) txirrindulari belgikarra da, profesionala Bora-Hansgrohe taldean.

## Kirol ibilbidea

2017ko denboraldiaren amaieran, SEG Racing Academy taldearekin sinatu zuen, stagiaire moduan, hurrengo urtean profesionaletara pasatzeko asmoz, 2018an lehenbiziko garaipena eskuratu zuen: Gooikse Pijl. 2020ko denboraldian Txekiako Itzuliko bi etapa irabazi zituen. Horretaz gain, Giro Next Geneko etapa bat ere, poltsikoratu zuen,
Emaitza on hauexek, profesionalen mailarik gorenera pasatzea ahalbidetu zioten, Bora-Hansgrohe taldean.

## Palmaresa

2018
* Gooikse Pijl
* 10. Olympia's Tourrean
2019
* Tombroek Rollegem Sari Nagusia
* 2. Groningeneko Itzulian
* 2. Wanzele Koersen
* 3. Gylne Gutueren
2020
* Txekiako Itzuliko bi etapa
* Giro Next Geneko etapa bat
* Belgikako errepide txirrindularitzako txapelketa (amateur)
* Wanzele Koerse
* 2. Paris-Tours (amateur)
2021
* Hungariako Itzuliko etapa bat
* París-Bourges
* 2. Denaingo Sari Nagusian
* 2. Tour de l'Eurométropolen
* 3. Gooikse Pijlean
* 4. Belgikako errepide txirrindularitzako txapelketan
* 4. Nokere Koersen
2022
* Britainia Handiko Itzuliko etapa bat
* Primus Classic
* 2. Belgikako errepide txirrindularitzako txapelketan
* 5. Paris-Bourgesen
* 6. Houtlandeko Zirkuituan
2023
* Valoniako Zirkuitua
* Frantziako Tourreko etapa bat
* 2. Schwalbe Classicen
* 2. Flèche de Heisten
* 3. Murtziako Itzulian
* 3. Almeriako Klasikan
* 3. Brussels Cycling Classicen
* 3. Paris-Bourgesen
* 7. Milan-Turinen
2024
* Norvegiako Tourreko etapa bat
* Valoniako Tourreko etapa bat
* 3. Gante-Wevelgemen
* 3. Belgikako errepide txirrindularitzako txapelketan
* 4. Cyclassics Hamburgen
* 6. Flandriako txapelketan
* 8. Paris-Roubaixen
2025
* Algarveko Itzuliko etapa bat

## Sailkapen orokorra Itzuli Handietan

| Itzulia | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | — | — | — | — | — |
| Frantziako Tourra | — | — | — | — | — | 139. | — |
| Espainiako Vuelta | — | — | — | 139. | — | — | — |
—: ez zuen parte hartu
UT: utzi, ez zuen amaitu

## Taldeak

* SEG Racing Academy (stagiaire) (2017)
* SEG Racing Academy (2018-2020)
* Bora-Hansgrohe (2021-)

## Erreferentziak

* ↑ (Ingelesez) «Jordi Meeus signs as a trainee» SEG Racing Academy 2017/07/29.
* ↑ (Gaztelaniaz) «Gooikse Pijl: Jordi Meeus se estrena a los 20 años» Ciclo21 2018/09/23.
* ↑ (Gaztelaniaz) «3ª Tour Chequia: Meeus repite» Ciclo21 2020/08/08.
* ↑ (Gaztelaniaz) «El belga Jordi Meeus es el más rápido en la sexta del Giro Sub23» Biciciclismo 2020/09/03.
* ↑ (Ingelesez) «Jordi Meeus will graduate to Bora Hansgrohe» SEG Racing Academy 2020/09/17.
* ↑ Abuztuaren 1etik.

## Kanpo estekak

* Jordi Meeus - ProCyclingStats
* Datuak: Q28045604
* Multimedia: Jordi Meeus / Q28045604
# Ischnoderma resinosum

Ischnoderma resinosum
Fomitopsidaceae familiako ondo espezie bat da. Udazken amaierako Poliporo erretxinatsua.
1794an Heinrich Schrader botanikari alemaniarrak Boletus resinosus bezala deskribatu zuen espeziea. Bere historia taxonomikoan sinonimia zabala lortu du, hainbat generoen artean nahasia egon baita. Petter Karsten-ek Ischnoderma-ra eraman zuen 1879an, gaur egun ezagutzen den izenera.

## Deskribapena

Apalategiko onddo honek 7 eta 25 cm bitarteko zabalera du, belusatua, gorri ilun edo marroi kolorekoa, eta ilundu eta eremuak eratzen ditu zahartzean. Bere mamia harroa baina irmoa da eta usain gozokoa, gaztetan likido gorri bat dario.

## Jangarritasuna

Ale gazteak eta bigunak jan daitezke, baina gero gogorra eta desatsegina bihurtzen da.

### Nahasketa arriskua

Ischnoderma benzoinum antzekoa da eta haragi ilunagoa du.

## Sasoia eta lekua

Ondo hau udazken amaieran enborretan eta motzondoetan hazten da.

### Banaketa eremua

Oso hedatua dagoen espeziea da, Afrikan, Asian, Europan eta Ipar Amerikan erregistratu dena.

## Erreferentziak

* ↑ «Sinónimos: Ischnoderma resinosum(Schrad.) P. Karst» . Especie Fungorum. CAB International . Consultado el 17 de agosto de 2014 ..
* ↑ Trudell, Steve; Ammirati, Joe (2009).Hongos del noroeste del Pacífico . Guías de campo de Timber Press. Portland, OR: Timber Press. pág. 260.ISBN 978-0-88192-935-5..
* ↑ Zhishu, B.; Zheng, G.; Taihui, L. (1993). "La flora de macrohongos de la provincia china de Guangdong" . Nueva York, Nueva York: Columbia University Press. pag. 200.ISBN​ 978-962-201-556-2..
* Datuak: Q3915786
* Multimedia: Ischnoderma resinosum / Q3915786
# Garbilekua (Berriozar)

Garbilekua, bertako hizkeran Harraska, Nafarroako Berriozar udalerrian dagoen antzinako garbileku bat da.

## Kokalekua

Berriozarko herrigune historikoaren sarreran dago, Ezpeleta jauregiaren alboan, eta Doneztebe kalean.

## Historia

1745ean eraiki zen. Bertatik ur garbi eta gardeneko hiru turrusta ateratzen dira. Handienari, erdian dagoenari, “Zorroka” esaten zaio herrian.
Emakumeak goizean goiz joaten ziren bertara ura garbi eta erabili gabe aurkitzeko. Arratsaldeetan, siesta orduetatik aurrera, haurren jolasetarako eta bihurrikerietarako gelditzen zen.
Emakumeek xaboialdia egiten zuten, koloreko arropa garbitzekoa, eta gobada, arropa zuria garbitu eta desinfektatzekoa. 1880ko erroldaren arabera, Berriozarren 13 emakume ziren, lanbidez, latsariak.

## Kanpo estekak

* Datuak: Q25479477
# Europar ur-arratoi

Europar ur-arratoia (Arvicola amphibius) cricetidae familiako karraskaria da, Europan eta Asian bizi dena.

## Deskribapena

Burua + gorputza = 125 - 220 mm
Isatsa = 45 - 130 mm
Pisua = 78 -120 gramo
Karraskari hau morfologikoki ur-arratoiaren antzekoa da, hala ere gorputzaren tamaina argi eta garbi txikiagoa da, eta buztana ere proportzionalki txikiagoa da.
Kolorea ere ur-arratoiaren antzekoa da, baina gorputzeko zenbait ataletan, batez ere sorbaldan eta buruan ur-arratoi arruntak ez dituen hori-urre koloreko ñabardura batzuk ditu.
Burezurraren mailan, ur-arratoiarekin bereizten da cóndilo basal laburragoagatik (33 mm gutxi gorabehera), eta ebakortzak argi eta garbi aurrerantz makurtuta dituelako.

## Biologia eta ohiturak

Beste ur-arratoiaren antzeko jarduera-erritmoak dituen animalia da, hau da, aktiboa da egunez zein gauez.
Espezie honetan bi forma ekologiko bereizten dira: Frantzia iparraldeko populazioek uretako ohiturak dituzte, ur-arratoiaren antzekoak; hala ere, beste populazio batzuek, Iberiar penintsulakoek eta Frantzia hegoaldekoek barne, lurpeko ohiturak dituzte, lursaguen antzekoak; halaxe da Euskal Herriko iparraldeko ur-arratoiaren kasua.
Arratoi hauek lurpeko zuloak eraikitzen dituzte, ahal izanez gero belar eremuetan. Kanpoan lur-pilak egiten dituzte satorrak egiten dituzten bezalakoak, zeinak pila txikiagoengatik eta agertzen den lur xehatuagoagatik bereiz daitezke. Galeriak ordea, antzeko diametrokoak dira.
Belar artean ezkutatuta, tunel hauek kanpoalderako irteera bat edo gehiago izaten dituzte.
Elikadura belarrez (belarrak eta lekaleak) osatura dago ia osorik
Urte batzuetan karraskari hau asko ugaritzen da, belardien produktibitatearen beherakada nabarmena eraginez. Dentsitate-gailur hauek gertatzen diren urteetan, harrapari batzuen oinarrizko elikagai bilakatzen dira, batez ere hontzarena.

## Banaketa, habitata eta egoera.

Euskal Herrian, espezie honek Karrantza Haraneko belardiak eta Bidasoaren bokaletik gertu dauden belardiak okupatzen ditu batez ere; hauek dira orain arte aurkitu den bi eskualde bakarrak.
Europan eta Asian eremu handi batean banatuta dago, ia Pazifikoraino iristen da. Iberiar penintsulan, Pirinioetan eta Kantauri Sisteman zehar hedatzen da Ancares mendilerroraino (Lugo).

## Erreferentziak

* ↑ Musser, G. G. eta M. D. Carleton. (2005). Superfamily Muroidea. 894-1531. orr. "Mammal Species of the World a Taxonomic and Geographic Reference". D. E. Wilson eta D. M. Reeder. Johns Hopkins University Press, Baltimore
* ↑ (Gaztelaniaz) Administracion de la Comunidad Autonoma de Euskadi. (1989). Euskal Autonomiu Elkarteko Ornodunak. Graficas Santamaria S.A., 355 or. ISBN 84-7542-639-5..

## Kanpo estekak

* Datuak: Q27016
* Multimedia: Arvicola terrestris / Q27016
* Espezieak: Arvicola amphibius
# Purple drank

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Purple drank (Trago morea), baita ere Lean zein Jesusen odola, eztulerako xarabea, hau da, kodeina eta prometazina dituen botikak freskagarriak eta edari gozo zein gozoekin nahastuz prestatzen den olgeta erabilerazko droga-edaria da. Edaria Houstonen sortu zen eta ezaguna da Estatu Batuetako hegoaldeko hip-hop kulturan. Edari arriskutsua da. Edari hori droga bat da, kodeina baitu (opiazeoa), eta horrek nolabaiteko adikzioa eragiten du; halaber, gaindosia eragin dezake. Euskal Herrian dezente zabaltzen ari da.

## Eraginak

Ondorioak erlaxazio-sentsaziotik euforiaraino doaz. Kodeina papaver landaretatik (opioa) lortutako gomatik prestatutako narkotiko bat da, dosi handietan euforia-sentsazioa eragiten duena; prometazina, berriz, antihistaminiko bat da, lasaigarri gisa jarduten duena.
Xarabea nahiko kaltegabea da, hau da, kantitate egokietan erabiltzen denean, baina pertsona batzuek Purple drankarekin hartzen duten kodeina kantitatea izugarria da, eta, beraz, alprazolamaren efektuen antzekoak dira.
Kantitate handitan kontsumitzen denean deliriuma, haluzinazioak, begi-ninien dilatazioa, jateko gogoa galtzea, urdaileko minak eta, kasu batzuetan, zorabioak eragin ditzake.

## Ondorioak

Nerbio-sistema zentralaren eta arnasketa-sistemaren depresiboa da. Arnasketako konplikazioak eragin ditzake, birikak gelditzera iritsiz, eta krisi epileptikoak eragin ditzake konplikazio horiek jasan ditzaketen pertsonen artean.
Alkoholarekin nahasteak nerbio-sistema zentraleko eta arnas sistemako ondorio kaltegarriak indartzen ditu, bihotz-gelditzea edo biriketakoa erraztuz. Opiazeoak dituenez, abstinentzia-sindromea sortzen du haren erabilera eteten denean.

## Historia

Sizzurp Houstonen sortu zen, 1960ko hamarkadan; blues musikariek Robitussin garagardoarekin nahastuta edaten zuten. 1980ko eta 1990eko hamarkadetan formula eztulerako jarabea erabiltzeagatik aldatu zen, eta Jolly Ranchersek ospea lortu zuen rap undergroundaren eszenan. Koktel hau ezaguna egin zen 1990eko hamarkadan, hip hop abeslariei esker. Interneten, sizzurp prestatzeko errezeta sustatzen duten webguneak, bideoak eta foroak aurki daitezke.
Hainbat rapero ezagunen heriotza eragin duela baieztatu da. Edari hori oso larria edo zorigaiztokoa izan daiteke kontsumitzen duenarentzat, baina, batez ere, arriskuagoz kontsumitzaileak depresioa duenean.

## Erreferentziak

* ↑ https://www.deia.eus/bizkaia/2025/03/07/toseina-falsificacion-farmacias-medicamento-recetas-sustancia-codeina-investigados-bizkaia-9367910.html
* ↑ https://cadenaser.com/euskadi/2025/03/06/investigados-dos-jovenes-por-intentar-comprar-medicamentos-con-una-receta-falsa-en-basauri-radio-bilbao/
* ↑ https://quo.eldiario.es/salud/a25409210/que-es-la-purple-drank-y-por-que-no-debemos-beberla/

## Kanpo estekak

* Datuak: Q899641
* Multimedia: Purple drank / Q899641
# Tragoxka

Tragoxka, trago, zurrut edo hurrupa bolumen txikiko kontsumizio (normalean graduazio handiko edari alkoholdun bat) bat da, kristalezko edalontzi txikietan (gehienez 5 edo 6 cm garai) eta pertsona-taldeetan zerbitzatzen dena. Trago bakar batez irensten da. Ohikoa da postreetan zerbitzatzea (bazkalostean) eta kasu batzuetan jatetxearen eskaintza dira.

## Ezaugarriak

Tragoxkak edalontzi txikietan zerbitzatzen dituzte, eta beren ezaugarria trago batean edo bitan erraz samar irensteko gaitasunean oinarritzen da. Bolumena 30 mililitro ingurukoa izaten da. Eduki likidoak graduazio alkoholiko handia izan ohi du eta, batzuetan, nolabaiteko errituala behar izaten dute hartzeko orduan. Pattarrez egiten dira, edo koktel baten osagai berberekin.

## Erreferentziak

* ↑ Elhuyar Hiztegia
* ↑ María Costantino, (2007), El libro de los cócteles 2, Grasindo, 239. orr.

## Kanpo estekak

* Datuak: Q1649489
* Multimedia: Mixed drink shooters and drink shots / Q1649489
# Ángel José Sarrapio

Ángel José Sarrapio Borboja (Cabrales, Espainia, 1959ko otsailak 21a), txirrindulari profesional ohia da. 1984 eta 1992 bitartean izan zen profesionala. Kirol garaipenik garrantzitsuenak 1985ean (Espainiako Vueltako etapa garaipen bat) eta 1986an (Frantziako Tourreko etapa garaipen bat) lortu zituen.
Txirrindularitza profesionaletik erretiratu zen ordu arte bera aritu zen taldea, Wigarma, denboraldiaren erdialde inguruan desagertu zenean, 1992an.

## Kirol lorpenak

1985
* Espainiako Vueltako etapa 1
* Meatze Haranetako Itzulia eta etapa 1
* Joaquim Agostinho Garaikurreko etapa 1
1986
* Frantziako Tourreko etapa 1
1987
* Joaquim Agostinho Garaikurreko etapa 1
1988
* Aragoiko Itzuliko etapa 1
1989
* 8. Urkiolako Igoeran

## Sailkapen orokorra Itzuli Handietan eta Munduko txapelketan

| Lasterketa | 1984 | 1985 | 1986 | 1987 | 1988 | 1989 | 1990 | 1991 | 1992 |
| Italiako Giroa | - | - | - | - | - | - | - | - | - |
| Frantziako Tourra | - | - | UT | - | - | - | 135. | - | - |
| Espainiako Vuelta | - | 62. | 99. | UT | AUT | - | 94. | UT | UT |
| Munduko errepideko txapelketa | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Taldeak

* Teka (1984-1989)
* Kelme (1990)
* Wigarma (1991-1992)

## Kanpo estekak

* Ángel José Sarrapio - ProCyclingStats
* Datuak: Q3176406
# Pontxe

Pontxea edo puntxa igali-zukuz eta igaliz egindako edaria da, alkoholduna nahi alkoholgabea izan daiteke. Puntxontzi izeneko ontzi handi eta zabaletan zerbitzatzen dute.
XVII. mendearen hasieran, Ekialdeko Indietako Britainiar Konpainiak Ingalaterratik zabaldu eta handik kontinenteko Europara igaro zen.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ «Zehazki - UPV/EHU» www.ehu.eus (Noiz kontsultatua: 2024-09-24).
* ↑ Euskaltzaindia. Pontxe. in: Euskaltzaindiaren Hiztegia..
* ↑ Edwards, Graham & Sue. The Language of Drink, Alan Sutton Publishing, 1988.

## Kanpo-estekak

* Datuak: Q1121224
* Multimedia: Punch (drink) / Q1121224
# Aieneko garbilekua

Aieneko garbilekua Leitzan dagoen latsagia da, herrian zeudenen artean inportanteena garai batean. Herriguneko zentrotik oso gertu 1866an eraiki zuten. Iturria (kanpoaldetik), uraska eta garbileku estalia ditu. Itturri berrie eta Aienea izenekin ere ezaguna da Leitzan. Giltzurritturritik iristen da ura bertara, 800 metroko hodi batetik..
2023an kanpoko iturria Espainiako hedabideetan aipagai izan zen, lagun gutxi batzuen kontzentrazioa egin zelako bertan, Espainiako Gobernuaren kontra, ez ziezaioten Kataluniako indepedentzia prozesuko kondenatuei amnistia legerik egin. Beste ikur batzuen ondoan, Amnistia No - Ez zioen kartela utzi zuten bertan. Urte eta erdi beranduago, 2025eko hasieran, han zeuden oraindik zeinu horiek.

## Iruditegia

* Latsagiara sarrera.
* Garbiketa egiteko latsarriak.
* Kanpoko iturria 2025ean, 2023an utzitako protestaren zeinuekin.

## Erreferentziak

* ↑ Crespo, Juan. «Lavadero público de Aienea» Lavaderos públicos (Noiz kontsultatua: 2025-03-10).
* ↑ Informazio panela.. Leitzako garbilekua. (Noiz kontsultatua: 2025-01-19).
* ↑ (Gaztelaniaz) Domaica, Lucas. (2023-11-15). «Los valientes de Leitza contra la ley de amnistía» diariodenavarra.es (Noiz kontsultatua: 2025-03-10).
* ↑ Fernandez, Luistxo. (2025-01-19). Español: Carteles contra la ley española de Amnistía para los condenados del Procés catalán, puestos en 2023, en 2025 todavía allí (Leitza). (Noiz kontsultatua: 2025-03-10).

## Kanpo estekak

* Datuak: Q133042851
* Multimedia: Aieneko garbilekua / Q133042851
# Lee Miller

Elizabeth "Lee" Miller, Lady Penrose gisa ere ezaguna (Poughkeepsie, 1907ko apirilaren 23a - 1977ko uztailaren 21a) estatubatuar argazkilari eta erreportari grafikoa izan zen.
Modeloa izan zen New Yorken 1920ko hamarkadan, Parisera joan aurretik, non moda eta arte ederretako argazkilari bihurtu zen.
Bigarren Mundu Gerran, Voguerentzako gerra korrespontsala izan zen, eta Londresko bonbardaketa, Parisko askapena [fr] eta Buchenwald eta Dachauko kontzentrazio esparruak bezalako gertaeren erreportajeak egin zituen.

## Erreferentziak

* ↑ (Ingelesez) «Women at war: Lee Miller exhibition includes unseen images of conflict» the Guardian 2015-09-19 (Noiz kontsultatua: 2022-11-29).

## Ikus, gainera

* Fotokazetaritza

## Kanpo estekak

* Datuak: Q265131
* Multimedia: Lee Miller (photographer) / Q265131